Comuna Scoarța are un nou consilier local, mandatul acestuia fiind validat, săptămâna trecută, de către Judecătoria Târgu Cărbunești.
Noul ales local este Victor Dumitru Iliescu, din partea USR Gorj.
„Admite cererea formulată de petentul Secretarul General al comunei Scoarța, județul Gorj, având ca obiect validare consilier local supleant. Validează pe numitul Iliescu Victor-Dumitru, în funcția de consilier local al comunei Scoarța, județul Gorj, din partea USR Gorj. Prezenta încheiere se comunică de îndată Prefectului Judeţului Gorj, Secretarului General al Comunei Scoarța, judeţul Gorj şi consilierului validat, Iliescu Victor-Dumitru, conform art. 122 rap. la art. 114 alin. 6 din OUG nr. 57/2019. Executorie, potrivit dispoziţiilor art. 534 alin. 1 NCPC . Cu drept de apel în termen de 3 (trei) zile de la data comunicării”, potrivit sentinței Judecătoriei Târgu Jiu.
Iliescu l-a înlocuit în funcție pe consilierul Adrian Gheorghe Cîrțină.
Alegerile locale au loc pe 9 iunie, însă mandatele consilierilor locali expiră abia în toamnă, atunci când se împlinesc patru ani de la momentul la care au fost aleși.
I.I.